**CONTRACT DE FURNIZARE**

Nr.\*\*

* 1. **Părţile contractante:**

**art.1** În temeiul Legii 98/2016, privind achiziţiile publice, cu modificările şi completările

ulterioare, între:

|  |
| --- |
| Denumire: **Universitatea de Vest din Timișoara** |
| Adresa: B-dul. Vasile Pârvan, nr. 4, CP: 300223, Localitatea: Timişoara, Ţara: România  |
| CUI: 4250670, Cont: RO17TREZ23F650601200109X |
| Persoana de contact: Mircea Mihai ROB, Telefon: +40 256 592 190, E-mail: mircea.rob@e-uvt.ro, Adresa de internet: www.uvt.ro, www.depami.uvt.ro |
| reprezentată prin Prof.univ.dr. Marilen Gabriel PIRTEA având funcţia Rector, în calitate de Achizitor, pe de o parte |
| Și |
| Denumire: **S.C. ................... S.R.L.** |
| Adresa: Str. ................... Nr......................... Oras ........, Jud. ........ , Ţara: România,  |
| ORC: ........................, CUI:......................., Cont Trezorerie: .......................................... |
| Persoana de contact: ..........................., Telefon: +40 ......................., E-mail: ...........................Adresa de internet: [..................................](http://www.kynita.ro), |
| reprezentată prin .............................. având funcţia Administrator, în calitate de Furnizor, pe de o parte, |
| a intervenit prezentul contract. |

**Obiectul principal al contractului:**

**art.2** Obiectul contractului îl reprezintă furnizarea produselor Materiale sanitare (Lot 4), solicitate de Serviciul Administrativ pentru Atelierul de întreținere al UVT.

* 1. **Durata contractului:**

**art.3.1** Durata prezentului Contract începe la data de ............................ și se finalizează la data de ................................, data încetării Contractului.

**art.3.2** Termenul de furnizare al produselor care fac obiectul prezentului contract, este de ………………………de la semnarea contractului de furnizare, dar nu mai târziu de…………………

**4. Preţul contractului:**

**art.4** Preţul contractului este de ...... lei, la care se adaugă .................. lei TVA (19%), rezultând o valoare totală a contractului de **....................** **lei.**

**5.Modalităţi de plată:**

**art. 5.1** Plata se va efectua din bugetul FB Studii Universitare, cu ordin de plată prin Trezorerie, în maxim 30 zile de la semnarea, fără obiecţiuni, de către Comisia de recepţie, a Notei de recepţie şi constatare diferenţe cantitative şi calitative, doar după livrarea conformă a produselor în totalitatea lor, pe baza facturii, conform prevederilor legale în vigoare cu privire la emiterea facturilor.

**art. 5.2** La facturare se vor folosi preţurile unitare rotunjite la două zecimale. Nerespectarea acestei condiţii conduce la neplata facturii din vina Furnizorului.

**art.5.3** Factura va conține în mod obligatoriu într-un câmp separat numărul și data contractului la care se referă și codurile CPV. Facturile care nu conțin aceste informații se vor restitui.

**6.Documentele contractului sunt:**

* 1. Caietul de sarcini nr ............................. inclusiv, dacă este cazul, clarificările și/sau măsurile de remediere aduse până la depunerea ofertelor ce privesc aspectele tehnice și financiare
	2. Oferta tehnico-financiara nr. .................................., inclusiv clarificarile de pe mail din perioada de evaluare a ofertelor.

**7.Obligaţiile principale ale Furnizorului:**

**art. 7.1** Furnizorul se obligă să semneze contractul şi sa îl retransmită Achizitorului prin curier în termen de 3 zile de la data la care l-a primit de la acesta.

**art. 7.2** Furnizorul se obligă să livreze, să descarce și sa manipuleze toate produsele care fac obiectul prezentului contract, în Magazia centrală și/sau în alta locație comunicată de Achizitor, în conformitate cu caietul de sarcini anexă la contract și cu oferta tehnico-financiară a furnizorului, anexe la contract.

**art. 7.3** Furnizorul se obligă să livreze să descarce și să manipuleze produsele în conformitate cu caietul de sarcini, cu oferta tehnico-financiară și clarificările ulterioare, cu profesionalismul şi promptitudinea cuvenite angajamentului asumat în termenul prevăzut la art.3.2.

**art.7.4** Furnizorul are obligaţia de a livra doar produse noi, nefolosite, care corespund cu specificaţiile din caietul de sarcini şi cu oferta tehnico-financiara.

**art. 7.5** Furnizorul se obligă să se obligă să emită factura prin sistemul e-factura în conformitate cu termenele şi obligaţiile asumate prin contract, iar în cazul unor omisiuni sau greşeli se obligă să efectueze corecţiile corespunzătoare mesajelor din sistemul e-factura în termenul cel mai scurt posibil.Termenele de plata se decaleaza corespunzator datei la care factura operata in sistemul eFactura este emisa in conformitate cu cele solicitate prin mesageria eFactura.

**art. 7.6** Obligația executării contractului intervin de la data comunicării acestuia către Furnizor.

**art. 7.7** Furnizorul se obligă să nu fracționeze tranșele și să furnizeze produsele cu respectarea strictă a tranșei/tranșelor stabilite în prezentul contract.

**8.Obligaţiile Achizitorului:**

**art. 8.1** Achizitorul se obligă să recepţioneze produsele în termen de maxim 30 zile de la livrarea în locaţia prevăzută la art. 10.1.

**art. 8.2** Achizitorul se obligă să achite contravaloarea produselor către Furnizor, în maxim 30 zile de la semnarea fără obiecţiuni a Notei de recepţie şi constatare diferenţe, de către Comisia de recepţie, pe baza facturii emise de Furnizor care însoţeste produsele.

**9.Sancţiuni pentru neîndeplinirea obligaţiilor:**

**art. 9.1** În cazul în care, din vina sa exclusivă, Furnizorul nu reuşeşte să îşi îndeplinească la timp obligaţiile asumate prin contract, Achizitorul are dreptul de a deduce din preţul contractului, ca penalităţi, o sumă echivalentă cu o cotă de 1 % din prețul contractului/zi de întârziere, calculate de la data de la care se depășește termenul de livrare prevăzut la art. 3.2.

**art. 9.2** Penalitățile se vor aplica de la data la care se depășește termenul de livrare stabilit la art. 3.2.

**art. 9.3** În cazul în care Achizitorul nu onorează facturile în termen de 30 zile de la expirarea perioadei convenite la art. 5.1, atunci acesta are obligaţia de a plăti, ca penalităţi, o sumă echivalentă cu 1 % din plata neefectuată/zi de întârziere.

**art. 9.4** Achizitorul îşi rezervă dreptul de a renunţa oricând la contract, printr-o notificare scrisă adresată Furnizorului fără nici o compensaţie, dacă acesta din urmă dă faliment, cu condiţia ca această renunţare să nu prejudicieze sau să afecteze dreptul la acţiune sau despăgubire pentru Furnizor. În acest caz, Furnizorul are dreptul de a pretinde numai plata corespunzătoare pentru partea din contract executată până la data denunţării unilaterale a contractului.

**art. 9.5.** În cazul nefurnizării produselor în termenul prevăzut la art.3.2, Furnizorul se obligă să plătească Achizitorului daune a căror valoare este egală cu valoarea totală a prezentului contract de....................(suma in litere si cifre) lei.

**art. 9.6** În măsura în care, prin neîndeplinirea de către Furnizor a oricăror obligaţii din prezentul contract, Achizitorul va suferi pierderi materiale şi/sau pagube, aceste pierderi vor fi suportate în totalitate de către Furnizor.

**10.Recepţie, inspecţii şi teste :**

**art.10.1** Recepția se va face la destinația finală a produselor, respectiv in interiorul Magaziei centrale/locatiei indicate de achizitor, de către reprezentanții împuterniciți ai Achizitorului și ai Furnizorului, pe baza documentelor legale, prevăzute la art. 12.3, după livrarea produselor în totalitatea lor.

**art. 10.2.** Prin nerespectarea prevederilor articolului 10.1 din contract și pentru livrarea produselor prin curier, furnizorul îşi asumă întreaga responsabilitate pentru conținutul și integritatea coletelor livrate şi va suporta toate cheltuielile ocazionate de eventualele constatări ale comisiei de recepție a Universității de Vest din Timișoara privind produsele deteriorate sau neconformități ale acestora.

**art.10.3** Achizitorul prin reprezentantul său are dreptul de a verifica produsele pentru a constata conformitatea lor cu descrierea din Caietul/Caietele de sarcini anexe la contract și oferta/ofertele tehnico-financiare, anexe la contract.

**art.10.4** Dacă vreunul dintre produsele recepţionate nu corespunde specificaţiilor solicitate, Furnizorul are obligaţia să-l înlocuiască în termen de 5 zile, urmând ca produsul neconform să fie returnat de către Achizitor doar după recepţionarea conformă a produsului înlocuit.

**art.10.5** Produsele care le înlocuiesc pe cele defecte/respinse vor avea un preţ cel mult egal cu preţul produselor înlocuite şi o garanţie cel puţin egală cu garanţia produselor înlocuite.

**art.10.6** Orice defecţiune cauzată produselor în timpul transportului, cade în sarcina Furnizorului şi nu îl absolvă de respectarea termenelor contractuale.

**art. 10.7** Achizitorul poate notificaFurnizorul cu privire la necesitatea revizuirii/respingerea produselor. Solicitarea de revizuire/respingerea va fi motivată, cu comentarii scrise. Achizitorul are dreptul de a rezoluționa/rezilia contractul atunci când se respinge produsul livrat de 2 ori, pe motive de calitate, conformitate tehnică.

**11.Ambalare şi marcare:**

**art. 11** Furnizorul are obligaţia de a ambala produsele pentru ca acestea să facă faţă, fără limitare, la manipularea din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

**12.Livrarea şi documentele care însoţesc produsele:**

**art. 12.1** Livrarea produselor se va programa cu 5 zile înainte, la adresele de e-mail persida.lateș@e-uvt.ro, lucia.draghia@e-uvt.ro și simona.florea@e-uvt.ro.

**art. 12.2** Livrarea se va face în locaţiile prevăzute la art. 10.1.

**art. 12.3** Furnizorul va transmite Achizitorului documentele care însoţesc produsele:

(1) Proces verbal de predare-primire/aviz de însoțire a mărfii;

(2) Certificat de garanție.

**art.12.4** Livrarea produselor se va realiza într-o singură tranșă.

**art.12.5** Livrarea produselor se consideră încheiată în momentul în care toate produsele se află în Magazia Universității de Vest din Timişoara și/sau în altă locaţie comunicată de Achizitor și sunt îndeplinite prevederile clauzelor de la art. 12.3.

**art.12.6** În cazul în care Furnizorul livrează produsele fără unul din documentele descrise la art. 12.3 Achizitorul nu va accepta aceste produse şi nu va face recepţia acestora până când Furnizorul nu se conformează prevederilor acestui articol. Dacă Furnizorul are nevoie de o perioadă care depăşeşte termenul prevăzut la art. 3.2, aceasta va fi considerată încălcarea termenului contractual şi vor fi percepute penalizări conform art. 9.1.

**13.Perioada de garanţie/termen de valabilitate acordată produselor:**

**art.13.1** Furnizorul are obligaţia de a garanta că produsele furnizate prin contract sunt noi, nefolosite, corespund cu specificaţiile din caietul de sarcini şi cu documentele care atestă conformitatea, în conformitate cu oferta tehnico-financiara.

**art.13.2** Perioada de garanţie acordată produselor și asumată de către furnizor prin oferta tehnico-financiară este de ....................luni.

**art.13.3** Garanţia produselor începe să curgă de la data recepţiei produselor la destinaţia finală.

**art.13.4** Achizitorul are dreptul de a notifica imediat Furnizorului, în scris, orice plângere sau reclamaţie ce apare în conformitate cu această garanţie/termen de valabilitate.

**art.13.5** La primirea unei astfel de notificări, Furnizorul are obligaţia de a înlocui produsul în perioada convenită, fără costuri suplimentare pentru Achizitor, conform prevederilor prezentului contract. Produsele care, în timpul perioadei de garanţie/termen de valabilitate, le înlocuiesc pe cele deteriorate, beneficiază de o nouă perioadă de garanţie/valabilitate care curge de la data înlocuirii produsului. Timpul de înlocuire va fi de maxim 5 zile de la primirea sesizării transmisă de Achizitor.

**art.13.6** Dacă Furnizorul, după ce a fost înştiinţat, nu reuşeşte să înlocuiască produsul în perioada convenită, Achizitorul are dreptul de a lua măsuri de remediere pe riscul şi spezele Furnizorului şi fără a aduce nici un prejudiciu oricăror alte drepturi pe care Achizitorul le poate avea faţă de Furnizor prin contract.

**14.Amendamente:**

**art. 14.** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care nu au putut fi prevăzute la data încheierii contractului.

**15.Întârzieri în îndeplinirea contractului:**

**art. 15.1**Furnizorul se află de drept în întârziere prin simpla  îndeplinire a termenului stabilit pentru executarea obligației de livrare prevăzut la art. 3.2.

**art. 15.2** Dacă pe parcursul îndeplinirii contractului, Furnizorul constată că nu poate respecta aceste termene din contract, acesta are obligaţia de a notifica Achizitorul cu minim 5 zile înainte de data expirării termenului de livrare. Modificarea datei/perioadelor de furnizare asumate, se face cu acordul părţilor, prin act adiţional.

**art. 15.3** În afara cazului în care Achizitorul nu este de acord cu o prelungire a termenului de livrare, orice întârziere în îndeplinirea contractului dă dreptul Achizitorului de a solicita penalităţi Furnizorului.

**16.Rezilierea contractului:**

**art.16.1** Anterior rezilierii, partea prejudiciată vă transmite părţii în culpă o notificare prin care se va arăta nerespectarea contractului, cu referire la clauzele ce reglementează obligaţia neexecutată total sau parțial ori executată necorespunzător şi se va solicita remedierea acesteia în termen de 5 zile lucrătoare. În cazul în care partea în culpă nu remediază încălcarea respectivă în termenul de remediere, partea prejudiciată va comunica celeilalte părți declarația de reziliere.

**art.16.2** Rezilierea unilaterală va opera la comunicarea declaraţiei de reziliere trimise părţii în culpă, în baza art. 1552 Codul civil.

**art.16.3** Rezilierea va opera fără intervenţia instanţelor judecătoreşti sau a altor formalităţi în afara celor de mai sus. Prevederile prezentului paragraf nu înlătură răspunderea părţii care în mod culpabil a cauzat încetarea contractului.

**art.16.4** Nerespectarea de către furnizor/prestator, din culpa sa exclusivă, a obligaţiilor asumate prin prezentul contract, dă dreptul achizitorului de a pretinde plata de daune-interese la valoarea totală a contractului de achiziție publică de furnizare/servicii.

**17.Denunțarea unilaterală a contractului de către achizitor:**

**art.17.1** Achizitorul are dreptul la denunțarea unilaterală a contractului în următoarele cazuri:

* + - 1. pierderea finanțării, în cazul contractelor încheiate din fonduri nerambursabile externe, contracte de cercetare naţională,
			2. dacă furnizorul/prestatorul este în dizolvare, faliment sau îi sunt retrase autorizațiile de funcționare,
			3. în cazul unor decizii ale Curții Europene de Justiție sau în cazul în care Furnizorul se regăsește într-un dintre situațiile de excludere.

**art.17.2** Denunțarea unilaterală are loc prin transmiterea unui notificări scrise de către achizitor furnizorului și intervine la data transmiterii notificării.

**art.17.3** Dreptul achizitorului de a pretinde daune-interese pentru neexecutare nu va fi afectat de o astfel de încetare. Furnizorul/prestatorul are dreptul de a pretinde numai plata corespunzătoare pentru partea din contract îndeplinită și recepționată, până la data denunţării unilaterale a contractului.

**18.Cesiunea:**

**art.18.1** Furnizorul are dreptul de a cesiona doar creanţele născute din acest contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

**art.18.2** Cesiunea nu va exonera Furnizorul de nici o responsabilitate privind garanţia sau orice alte obligaţii asumate prin contract.

**19 .Forţa majoră:**

**art.19.1** Forţa majoră este constatată de o autoritate competentă.

**art.19.2** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**art.19.3** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**art.19.4** Partea contractantă care invocă forţa majoră are obligaţia de a notifica în scris celeilalte părţi, în maxim 3 zile de la data la care a luat la cunoştinţă de cauzele producerii evenimentului de forţă majoră, şi de a lua orice măsuri care îi stau la dispoziţie în vederea limitării consecinţelor.

**art.19.5** Dacă forţa majoră acţionează sau se estimează că va acţiona o perioadă mai mare de o lună, fiecare parte va avea dreptul să notifice celeilalte părţi încetarea de drept a prezentului contract, fără ca vreuna dintre părţi să poată pretinde celeilalte daune - interese.

**20.Soluţionarea litigiilor:**

**art.20.1** Achizitorul şi Furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**art.20.2** Dacă, după 15 de zile de la începerea acestor tratative, Achizitorul şi Furnizorul nu reuşesc să rezolve în mod amiabil o divergenţă contractuală, fiecare parte poate solicita ca divergenţa să se soluţioneze de către instanţele judecătoreşti competente de la sediul Autorităţii Contractante.

**21.Limba care guvernează contractul:**

**art. 21.** Limba care guvernează contractul este limba română.

**22.Comunicări:**

**art. 22.1** Orice comunicare între părţi, referitoare la îndeplinirea prezentului contract, trebuie să fie transmisă în scris.

**art. 22.2** Orice document scris trebuie înregistrat atât în momentul transmiterii, cât şi în momentul primirii.

**art. 22.3** Comunicările dintre părţi se pot face şi prin telefon, fax sau e-mail, cu condiţia confirmării în scris a primirii comunicării.

**23.Legea aplicabilă contractului:**

**art. 23.** Contractul va fi interpretat conform legilor din România.

**24.Dispoziţii finale:**

**art.24.1** Clauzele prezentului contract se completează cu prevederile legislaţiei generale şi specifice în materie, actualizată până în momentul încheierii contractului.

**art.24.2** Prezentul contract cu nr.......................... s-a încheiat în 2 (două) exemplare originale, câte unul pentru fiecare parte.

|  |  |
| --- | --- |
| **FURNIZOR** | **ACHIZITOR** |
| **S.C. ............................... S.R.L.** | **Universitatea de Vest din Timişoara** |
| ............................., | RECTOR, |
| ....................................... | Prof. Univ. Dr. Marilen Gabriel PIRTEA |
|  | VIZĂ C.F.P., Ec. Florina Maria CIONCA |
|  | Director Economico-Financiar,Dr. Ec. Cosmin-Alexandru SPIRIDON |
|  | Director D.E.P.A.M.I., Dr.Ec. Mircea Mihai ROB |
|  | Aviz Juridic,Cons. Jur. Nadia TOPAI |
|  | Şef Serviciu Achiziţii Publice si Contracte,Ing. Monica BRIHAN |

 Responsabil achizitie,

 Elena NUELEANU